pythainlp/thai-wiki-dataset-v4 huggingface dataset:
ลิงแสม

ลิงแสม (ชื่อวิทยาศาสตร์: "Macaca fascicularis") เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)
ลักษณะ.
จัดเป็นลิงขนาดกลาง มีขนตามลำตัวสีน้ำตาล หางยาวกว่าความยาวของลำตัว ขนตรงกลางหัวมีลักษณะตั้งแหลมชี้ขึ้น ขนใต้ท้องสีขาว โดยสีขนจะเปลี่ยนแปลงไปตามอายุ ฤดูกาล และถิ่นที่อยู่อาศัย ขนาดความยาวลำตัวและหัวประมาณ 48.5 – 55 เซนติเมตร ความยาวหาง 44 – 54 เซนติเมตร น้ำหนักประมาณ 3.5 – 6.5 กิโลกรัม
การแพร่กระจายพันธุ์.
มีการแพร่กระจายพันธุ์ที่ค่อนข้างกว้าง โดยพบตั้งแต่ประเทศอินเดีย, พม่า, ไทย, คาบสมุทรมลายู, เกาะสุมาตรา, เกาะบอร์เนียว, เกาะลูซอน และเกาะมินดาเนา ของฟิลิปปินส์, ลาว, กัมพูชา และเวียดนาม ทำให้มีชนิดย่อยมากถึง 10 ชนิด (ดูในตาราง)
นิเวศวิทยาและพฤติกรรม.
เป็นลิงอีกชนิดหนึ่งที่พบได้แทบทุกภูมิประเทศ ทั้งในป่าชายเลนใกล้ทะเล โดยลิงฝูงที่อาศัยในที่นี่จะว่ายน้ำและดำน้ำเก่ง เคยมีรายงานว่าสามารถดำน้ำได้ลึกถึง 50 เมตร หากินสัตว์ทะเลขนาดเล็กเป็นอาหาร เช่น กุ้ง, ปู หรือ หอย แต่บางครั้งก็พบอาศัยอยู่ในป่าดิบชื้นและพื้นที่สูงประมาณ 2,000 เมตร จากระดับน้ำทะเล หรือพื้นที่เกษตรกรรมด้วยซึ่งมันมักจะทำลายผลิตผลทางการเกษตร ลิงแสมพยายามจะปรับตัวให้สามารถอยู่ในพื้นที่บริเวณขอบนอกของป่า มากกว่าอยู่ในป่าลึก และสามารถปรับตัวในเข้ากับมนุษย์ได้ในบางโอกาส ดั่งที่มักพบเห็นทั่วไปตามเมืองใหญ่ อาทิ ศาลพระกาฬ อำเภอเมือง จังหวัดลพบุรี หรือ ศาลเจ้าแม่เขาสามมุข อำเภอเมือง จังหวัดชลบุรี เป็นต้น ซึ่งมักจะอยู่เป็นฝูงใหญ่ อาจมีสมาชิกในฝูงได้ถึง 200 ตัว โตเต็มที่เมื่อมีอายุได้ราว 3-4 ปี ออกลูกครั้งละ 1 ตัว ลูกที่มีอายุน้อยจะเกาะติดแม่เสมอ และจัดเป็นลิงอีกชนิดหนึ่งที่หากเลี้ยงตั้งแต่ยังเล็ก ก็สามารถนำมาฝึกหัดให้เชื่องได้เหมือนลิงกัง ("M. nemestrina")
สถานะ.
ในประเทศไทย ลิงแสมจัดเป็นลิงชนิดที่พบเห็นได้บ่อยที่สุด สามารถพบได้แม้กระทั่งในเขตกรุงเทพมหานคร มีสถานะตามกฎหมายเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
วรรณพร พรประภา

วรรณพร พรประภา (สกุลเดิม ล่ำซำ; เกิด 30 กันยายน พ.ศ. 2511) เป็นภูมิสถาปนิกชาวไทย ผู้ก่อตั้งสำนักงานออกแบบ บริษัท พี แลนด์สเคป จำกัด (P Landscape Co.,Ltd. หรือที่รู้จักในนาม PLA) เป็นบริษัทออกแบบภูมิสถาปัตยกรรมที่มีผลงานการออกแบบหลากหลายสาขา ทั้งในประเทศไทย และในหลายประเทศตั้งแต่อินเดีย จีน ฮ่องกง มัลดีฟส์ ประเทศในตะวันออกกลาง สิงคโปร์ มาเลเซีย อินโดนีเซีย ญี่ปุ่น ฟิจิ อังกฤษและเยอรมนี อาทิเช่น โรงแรม รีสอร์ท (Hospitality), พื้นที่พักอาศัย (Residential), พื้นที่ใช้งานผสมผสาน (Mixed Use) รวมถึงงานออกแบบพื้นที่สุขภาพ และพื้นที่สำหรับสาธารณประโยชน์ เป็นต้น งานส่วนใหญ่ะเป็นงานออกแบบร่วมสมัย โดยปัจจุบันดำรงตำแหน่ง กรรมการผู้จัดการ
ประวัติ.
วรรณพร มีชื่อเล่นว่า ปุ้ย เป็นบุตรีของโพธิพงษ์ ล่ำซำ กรรมการสภาที่ปรึกษาพรรคประชาธิปัตย์และอดีตรัฐมนตรีช่วยว่าการกระทรวงพาณิชย์ กับนางยุพา ล่ำซำ เจ้าของธุรกิจ เมืองไทยประกันชีวิต และเมืองไทยประกันภัย และเป็นน้องสาวนวลพรรณ ล่ำซำ นายกสมาคมกีฬาฟุตบอลแห่งประเทศไทย ในพระบรมราชูปถัมภ์ และ กรรมการผู้จัดการ บริษัทเมืองไทยประกันภัย จำกัด
วรรณพร จบปริญญาตรีทางด้านสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปฝึกงานกับศาสตราจารย์กิตติคุณ เดชา บุญค้ำที่บริษัทสำนักงานภูมิสถาปนิก ดี เอส บี แอสโซสิเอส ก่อนเดินทางไปเรียนต่อปริญญาโทด้านภูมิสถาปัตยกรรม ที่บัณฑิตวิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา จากนั้นจึงเดินทางกลับมาเปิดสำนักงานออกแบบทางด้านภูมิสถาปัตยกรรมที่ประเทศไทยชื่อ บริษัท พี แลนด์สเคป จำกัด
วรรณพร เป็นภูมิสถาปนิกที่มีผลงานการออกแบบที่โดดเด่น ผลงานที่สร้างชื่อ คือ Garden of the Mind ซึ่งจัดแสดงในงาน International Garden Festival ณ กรุงเบอร์ลิน เยอรมนี และได้รับเชิญไปบรรยายในการสัมมนาทางด้านการออกแบบทั้งระดับชาติและนานาชาติหลายครั้ง ปัจจุบันดำรงตำแหน่ง กรรมการ มูลนิธิหอศิลปวัฒนธรรมแห่งกรุงเทพมหานคร (พ.ศ. 2564 - ปัจจุบัน) และ Committee of the Graduate School of Design's Dean's Leadership Council (พ.ศ. 2563 - ปัจจุบัน)
วรรณพรเป็นหนึ่งในคณะทำงานออกแบบ "อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร" สวนสาธารณะพื้นที่ 297 ไร่ ซึ่งสร้างบนพื้นที่เดิมของสนามม้านางเลิ้ง
เนสตอร์ กีร์ชเนร์

เนสตอร์ การ์โลส กีร์ชเนร์ (25 กุมภาพันธ์ พ.ศ. 2493#เปลี่ยนทาง 27 ตุลาคม พ.ศ. 2553) คืออดีตประธานาธิบดีผู้กอบกู้วิกฤษเศรษฐกิจอาร์เจนตินา เริ่มเข้าสู่วงการการเมืองเมื่อปี พ.ศ. 2528 กระทั่งปี พ.ศ. 2542 ได้เกิดวิกฤติทางเศรษฐกิจขึ้นในอาร์เจนตินา จนประเทศตกอยู่ในสถานะไร้สภาพคล่องอย่างหนัก เขาสามารถทำให้อาร์เจนตินาชำระหนี้ไอเอ็มเอฟได้กว่า 10,000 ล้านดอลลาร์ในปี พ.ศ. 2549 หลังจากขึ้นดำรงตำแหน่งประธานาธิบดีในปี พ.ศ. 2546
เมื่อวันที่ 27 ตุลาคม พ.ศ. 2553 เนสตอร์ซึ่งกำลังได้รับการแนะนำให้ลงเสนอเข้าชิงตำแหน่งประธานาธิบดีอีกครั้งในปีหน้า ได้เสียชีวิตลงแล้วด้วยโรคหัวใจ ขณะอายุได้ 60 ปี หลังจากเข้ารับการผ่าตัดเมื่อเดือนกันยายนปีที่แล้ว โดยการเสียชีวิตของเขา กริสตีนา กีร์ชเนร์ ภรรยา ซึ่งดำรงตำแหน่งประธานาธิบดีอยู่ได้อยู่เคียงข้างเขาจนวินาทีสุดท้าย
ลิงจมูกเชิดพม่า

ลิงจมูกเชิดพม่า หรือ ค่างจมูกเชิดพม่า ("Rhinopithecus strykeri") เป็นลิงจำพวกค่างในวงศ์ลิงโลกเก่า ที่พบทางตอนเหนือของประเทศพม่า บริเวณรัฐกะชีน รอยต่อกับประเทศจีน เป็นลิงชนิดที่ 5 ในสกุลลิงจมูกเชิด ("Rhinopithecus") โดยชนิดอื่น ๆ พบในจีน และเวียดนาม ลักษณะเด่น คือ มีจมูกสั้นมาก ดูคล้ายช่องกลวงเปิดสู่ช่องปาก ขนบริเวณใบหู วงหน้า และวงก้นมีสีขาว ขณะที่ขนลำตัวมีสีดำ ยังไม่มีภาพของลิงชนิดนี้ขณะมีชีวิต คาดว่าประชากรของลิงชนิดนี้มีไม่เกิน 350 ตัว มีสายสัมพันธ์ทางวิวัฒนาการใกล้เคียงกับ ลิงจมูกสั้นพันธุ์ยูนนาน ("R. bieti") มากที่สุด เชื่อว่าทั้ง 2 ชนิดแยกจากกันเพราะมี แม่น้ำโขง และแม่น้ำสาละวินกั้น บริเวณแหล่งมรดกโลกเขตสามแม่น้ำไหลเคียง ในมณฑลยูนนาน 
ลิงชนิดนี้มีชื่อในภาษาถิ่นว่า mey nwoah (ลิงที่มีหัวหันขึ้น) ฝนมักจะทำให้มันจามเนื่องจากกล้ามเนื้อจมูกสั้น ๆ รอบรูจมูกของมัน คนในท้องถิ่นระบุว่ามันนั่งโดยห้อยหัวลงตรง ๆ และซ่อนใบหน้าไว้ระหว่างหัวเข่าระหว่างเกิดฝนตก
การระบุทางวิทยาศาสตร์.
ลิงจมูกเชิดพม่าได้รับความสนใจจากทีมนักวิทยาศาสตร์ของ "โครงการอนุรักษ์วานรพม่า" (Myanmar Primate Conservation Program) ซึ่งกำลังวิจัยสถานะของชะนีฮูล็อกในช่วงต้นปี พ.ศ. 2553 ทีมดังกล่าว นำโดยนักวานรวิทยาชาวสวิส โธมัส ไกส์สมัน และเงว ลวิน จากสมาคมความหลากหลายทางชีวภาพและการอนุรักษ์ธรรมชาติพม่า โดยได้รับการสนับสนุนจากองค์การอนุรักษ์พืชและสัตว์ระหว่างประเทศ (FFI) และมูลนิธิทรัพยากรบุคคลและการอนุรักษ์ สปีชีส์ได้รับการตั้งชื่อทวินามว่า "Rhinopithecus strykeri" เพื่อเป็นเกียรติแก่ จอน สไตรเกอร์ ประธานและผู้ก่อตั้งมูลนิธิอาร์คัส ซึ่งได้ให้การสนับสนุนโครงการดังกล่าว
กริสตินา เฟร์นันเดซ เด กีร์ชเนร์

กริสตินา เอลิซาเบต เฟร์นันเดซ เด กีร์ชเนร์ (19 กุมภาพันธ์ พ.ศ. 2496#เปลี่ยนทาง) คืออดีตประธานาธิบดีของประเทศอาร์เจนตินา และภริยาอดีตประธานาธิบดีเนสตอร์ กีร์ชเนร์ เธอจบการศึกษานิติศาสตร์จากมหาวิทยาลัยแห่งชาติลาปลาตา และพบกับสามีของเธอที่นั่น เธอเป็นประธานาธิบดีหญิงคนแรกที่มาจากการเลือกตั้ง และเป็นประธานาธิบดีหญิงคนที่สองที่ได้รับตำแหน่ง
รัฐซินาโลอา

รัฐซินาโลอา  เป็น 1 ใน 31 รัฐของประเทศเม็กซิโก ตั้งอยู่ทางตะวันตกเฉียงเหนือของประเทศ รัฐติดกับรัฐโซโนราและรัฐชิวาวาทางทิศเหนือ ติดกับรัฐนายาริตทางทิศใต้ ติดกับรัฐดูรังโกทางทิศตะวันออก และติดกับอ่าวแคลิฟอร์เนียและรัฐบาฮากาลิฟอร์เนียซูร์ ทางทิศตะวันตก
รัฐมีพื้นที่ครอบคลุม 57,377 ตร.กม. (22,153 ตร.ไมล์) รวมถึงเกาะปัลมิโตเบร์เด (Palmito Verde) ปัลมิโตเดลาบีร์เฮน (Palmito de la Virgen) อัลตามูรา (Altamura) ซานตามาริอา (Santa Maria) ซาลิอากา (Saliaca) มากาปูเล (Macapule) และซานอิกนาซิโอ (San Ignacio)
รัฐซินาโลอา มีประชากร 2.2 ล้านคน (2005) มีเมืองหลวงของรัฐชื่อ กูเลียกัน ขณะที่เมืองสำคัญอื่นเช่น มาซัตลัน (Mazatlán) และ โลสโมชิส (Los Mochis)
สหภาพประชาชาติอเมริกาใต้

สหภาพประชาชาติอเมริกาใต้ (ดัตช์: ;) เป็นรัฐบาลระหว่างประเทศที่รวมกลุ่มเขตการค้าเสรีสองกลุ่มคือ เมร์โกซูร์และประชาคมชาติแอนดีส ซึ่งเป็นหนึ่งในกระบวนการรวมกลุ่มเศรษฐกิจ อันมีสหภาพยุโรปเป็นต้นแบบ
ไปรษณีย์ไทย (บริษัท)

บริษัท ไปรษณีย์ไทย จำกัด (ปณท) เป็นหน่วยงานรัฐวิสาหกิจ ในสังกัดกระทรวงดิจิทัลเพื่อเศรษฐกิจและสังคม รับผิดชอบเกี่ยวกับกิจการไปรษณีย์ของประเทศไทย ซึ่งแปรรูปมาจากการสื่อสารแห่งประเทศไทย (ก.ส.ท.)
ประวัติ.
ยุคเริ่มก่อตั้ง.
ระบบไปรษณีย์ของประเทศไทย เกิดขึ้นในสมัยรัชกาลที่ 5 โดยหน่วยงานที่รับผิดชอบกิจการไปรษณีย์ในสมัยแรกคือ กรมไปรษณีย์ เปิดให้บริการเป็นครั้งแรก ณ วันที่ 4 สิงหาคม พ.ศ. 2426 มีสำนักงานใหญ่อยู่ที่ไปรษณียาคาร ตั้งอยู่ริมแม่น้ำเจ้าพระยาใกล้ปากคลองโอ่งอ่าง ปัจจุบันรื้อทิ้งเพื่อสร้างสะพานพระปกเกล้า
ในระยะแรกที่ให้บริการ ครอบคลุมเฉพาะกรุงเทพเท่านั้น เมื่อ 27 กรกฎาคม พ.ศ. 2428 จึงเริ่มขยายไปต่างจังหวัดโดยเปิดที่ทำการไปรษณีย์ที่สมุทรปราการและนครเขื่อนขันธ์ (พระประแดงในปัจจุบัน) และขยายต่อจนถึงเชียงใหม่ในเดือนตุลาคมของปีเดียวกัน ส่วนบริการไปรษณีย์ระหว่างประเทศ เริ่มเมื่อ 1 กรกฎาคม พ.ศ. 2428 หลังประเทศไทยเข้าเป็นสมาชิกสหภาพไปรษณีย์สากล
ในปี พ.ศ. 2441 กรมไปรษณีย์ได้เปลี่ยนชื่อเป็น กรมไปรษณีย์โทรเลข หลังจากมีการควบรวมกรมไปรษณีย์เข้ากับกรมโทรเลข ซึ่งดูแลงานด้านโทรเลข เมื่อ พ.ศ. 2483 ได้มีการเปิด ที่ทำการไปรษณีย์กลาง ขึ้นบนถนนเจริญกรุง เขตบางรัก และใช้เป็นที่ทำการของกรมไปรษณีย์โทรเลข
ยุครัฐวิสาหกิจ.
เมื่อวันที่ 25 กุมภาพันธ์ พ.ศ. 2520 ได้แยกงานบางส่วนออกจากกรมไปรษณีย์โทรเลข และจัดตั้งมาเป็นรัฐวิสาหกิจ ใช้ชื่อว่า การสื่อสารแห่งประเทศไทย (กสท)
และเมื่อวันที่ 14 สิงหาคม พ.ศ. 2546 มีการปรับโครงสร้างอีกครั้งตามนโยบายแปรรูปรัฐวิสาหกิจ โดยแยกการสื่อสารแห่งประเทศไทย ออกเป็น บริษัท ไปรษณีย์ไทย จำกัด (ปณท) และบริษัท กสท โทรคมนาคม จำกัด (มหาชน) โดยไปรษณีย์ไทยดูแลบริการด้านไปรษณีย์ทั้งหมด รวมถึงรับจ้างให้บริการโทรเลขจาก กสท โทรคมนาคม จนถึงวันที่ 30 เมษายน พ.ศ. 2551
ที่ทำการไปรษณีย์.
ที่ทำการไปรษณีย์เคยมีการให้บริการด้านโทรเลขด้วย ดังนั้นในอดีตจึงใช้คำว่า ที่ทำการไปรษณีย์โทรเลข แทน แต่หลังจากที่งานด้านโทรเลขแยกไปอยู่กับ กสท โทรคมนาคม จึงเปลี่ยนมาใช้ชื่อว่า ที่ทำการไปรษณีย์ ที่ทำการไปรษณีย์มีหลายประเภท ขึ้นอยู่กับหน้าที่และบริการของแต่ละแห่ง ตัวอย่างเช่น
ในอดีตประเทศไทยยังเคยมีที่ทำการไปรษณีย์รถไฟด้วย แต่ปัจจุบันยกเลิกแล้ว
สำหรับบริษัทเอกชนที่ให้บริการรับฝากไปรษณีย์แต่ไม่เป็นสถานะที่ทำการไปรษณีย์อนุญาต จะเรียกว่า ผู้รวบรวมไปรษณีย์ ซึ่งต้องมีการจดทะเบียนอย่างถูกต้องกับ ปณท.
ในอดีตสมัยที่เป็น กรมไปรษณีย์โทรเลข และการสื่อสารแห่งประเทศไทย ชื่อประเภทของที่ทำการไปรษณีย์ข้างบนใช้ชื่อว่า "ที่ทำการไปรษณีย์โทรเลข" แทน "ที่ทำการไปรษณีย์" เช่น ที่ทำการไปรษณีย์โทรเลขรับจ่าย (ปทจ.) ยกเว้นที่ทำการไปรษณีย์รถยนต์ ในอดีตเรียก ที่ทำการไปรษณีย์โทรเลขเคลื่อนที่ (ปทค.) ส่วนที่ทำการไปรษณีย์โทรเลขชั่วคราวใช้ชื่อย่อเป็น ปทช.
การเช็คพัสดุ EMS ผ่านระบบออนไลน์.
ปัจจุบันการขนส่งได้รับความนิยมโดยมีปัจจัยหลักมาจากธุรกิจการซื้อขายของออนไลน์ แน่นอนว่าไปรษณีย์ไทยได้พัฒนาระบบการตรวจสอบพัสดุธรรมดา และแบบส่งด่วน ให้ลูกค้าได้ทำการเช็คสถานะสิ่งของจัดส่ง ซึ่งเป็นระบบที่ได้รับความนิยม ช่วยยกระดับความเชื่อมั่นในการขนส่งได้เป็นอย่างดี
ศูนย์ไปรษณีย์ไทย.
นอกจากบริษัทไปรษณีย์ไทยแล้ว ทางบริษัทได้จัดตั้งศูนย์กระจายไปรษณีย์ 20 แห่งดังนี้
เอเอฟซีแชมเปียนส์ลีก ฤดูกาล 2011

เอเอฟซีแชมเปียนส์ลีก 2554 เป็นการแข่งขันเอเอฟซีแชมเปียนส์ลีกครั้งที่ 30 ผู้ชนะจะมีสิทธิ์เข้าร่วมการแข่งขันฟีฟ่าคลับเวิลด์คัพ 2554
ทีมที่เข้าร่วมการแข่งขัน.
จากคำแถลงของ นาย โมฮัมเหม็ด บิน ฮัมมัม ประธานเอเอฟซี กล่าวยืนยันว่า โควตาทีมที่จะลงแข่งขันใน เอเอฟซีแชมเปียนส์ลีก ฤดูกาลหน้าจะเป็นไปตามเดิม การเปลี่ยนแปลงโควตาจะต้องเป็นไปตามขั้นตอน ไม่สามารถรีบเร่งให้เกิดการเปลี่ยนแปลงได้ โดยโควตาที่ว่านี้เอเอฟซีใช้มาตั้งแต่ปี 2552 และจะสิ้นสุดในปี 2554 
รอบแบ่งกลุ่ม.
ในรอบแบ่งกลุ่มจะทำการแข่งขันในระบบพบกันหมดแบบเหย้า-เยือน ทีมที่ชนะจะได้ 3 คะแแนน, ถ้าเสมอกันจะได้ 1 คะแนน และทีมที่แพ้จะได้ 0 คะแนนทีมที่มีคะแนนเป็นอันดับหนึ่งและสองของแต่ละกลุ่มจะได้ผ่านเข้าสู่รอบต่อไป
เกณฑ์การจัดอันดับ.
ถ้ามีทีมที่คะแนนรวมเท่ากันให้ตัดสินจากเกณฑ์ดังต่อไปนี้ (การจัดอันดับให้ดูจากข้อ 1. เป็นอันดับแรกแรก ถ้ายังตัดสินอันดับไม่ได้ให้ใช้เกณฑ์การตัดสินในข้อถัดไปจนกว่าการตัดสินจะสิ้นสุด)
โดยทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบต่อไป
รอบแพ้คัดออก.
รอบ 16 ทีมสุดท้าย.
รอบนี้จะทำการแข่งขันกันเพียงนัดเดียว ทีมที่ได้อันดับ 1 ของแต่ละกลุ่มจะได้เล่นเป็นเจ้าบ้าน
รอบก่อนรองชนะเลิศ.
ตั้งแต่รอบนี้และรอบรองชนะเลิศจะใช้ระบบเหย้า-เยือน ทำการจับสลากประกบคู่ในวันที่ 7 มิถุนายน พ.ศ. 2554
"รวมผล 2 นัด ชอนบุก ฮุนได เข้ารอบด้วยประตูรวม 9 - 5"
"รวมผล 2 นัด อัล อิตติฮัด เข้ารอบด้วยประตูรวม 3 - 2"
"รวมผล 2 นัด ซูวอน บลูวิงส์ เข้ารอบด้วยประตูรวม 3 - 2"
"รวมผล 2 นัด อัล ซัดด์ เข้ารอบด้วยประตูรวม 4 - 2"
รอบรองชนะเลิศ.
"รวมผล 2 นัด ชอนบุก ฮุนได เข้ารอบด้วยประตูรวม 5 - 3"
"รวมผล 2 นัด อัล ซัดด์ เข้ารอบด้วยประตูรวม 2 - 1"
รอบชิงชนะเลิศ.
รอบชิงชนะเลิศจะทำการแข่งขันกันเพียงนัดเดียว ณ สนามของทีมที่อยู่ในสายบนของการจับสลากในรอบรองชนะเลิศ ซึ่งก็คือสนามฟุตบอลโลกชอนจูของทีมชอนบุก ฮุนได มอเตอร์ส
สกิดมอร์, โอวิงส์ และเมอร์ริล

สกิดมอร์, โอวิงส์ และเมอร์ริล แอลแอลพี  เป็นบริษัทด้านสถาปัตยกรรมและวิศวกรรม ที่ก่อตั้งในชิคาโกในปี ค.ศ. 1936 โดยลุยส์ สกิดมอร์ และเนเธเนียล โอวิงส์ สามปีต่อมาจอห์น โอ. เมอร์ริล ได้เข้าร่วมกับบริษัท มีสำนักงานแห่งแรกในนิวยอร์กซิตี รัฐนิวยอร์ก ในปี ค.ศ. 1937 SOM เป็นหนึ่งในบริษัทที่ใหญ่ที่สุดในโลก มีความชำนาญในด้านการออกแบบอาคารพาณิชย์ ตึกสูง กับแนวทางสถาปัตยกรรมนานาชาติร่วมสมัย หรือ ตึกระฟ้า บริษัทสร้างสรรค์อาคารสูงหลายแห่ง เช่น จอห์นแฮนคอค์กเซนเตอร์, วิลลิสทาวเวอร์, บุรจญ์เคาะลีฟะฮ์, วันเวิลด์เทรดเซ็นเตอร์, แมริออทเวิลด์เทรดเซ็นเตอร์ (ทรีเวิลด์เทรดเซ็นเตอร์ อาคารชุดแรก), เซเว่นเวิลด์เทรดเซ็นเตอร์, จินเม่าทาวเวอร์, สำนักงานใหญ่เนโท, อาคารผู้โดยสาร 4 ท่าอากาศยานนานาชาติจอห์น เอฟ. เคนเนดี และวัน แบงค็อก
SOM ยังรับงานบริการด้านสถาปัตยกรรม, การให้บริการตึก, ให้บริการด้านวิศวกรรม MEP, การออกแบบดิจิทัล, กราฟิก, ออกแบบสถาปัตยกรรมภายใน, วิศวกรรมโครงสร้าง, วิศวกรรมโยธา, การออกแบบอาคารเพื่อความยั่งยืน และการออกแบบชุมชนเมืองและวางผัง
SOM ได้รับรางวัลด้านคุณภาพและการคิดค้นกว่า 1400 รางวัล มากกว่า 580 รางวัลที่ได้หลังปี ค.ศ. 1998 ในปี ค.ศ. 1996 และ 1962 ได้รับรางวัลบริษัทสถาปัตยกรรม จากสถาบันสถาปนิกอเมริกัน สำหรับความโดดเด่นในผลงานออกแบบในการทำงาน SOM ถือเป็นบริษัทเดียวที่ได้รับเกียรตินี้ 2 ครั้ง
คริสโตเฟอร์ เรน

เซอร์ คริสโตเฟอร์ เรน  (20 ตุลาคม ค.ศ. 1632 - 25 กุมภาพันธ์ ค.ศ. 1723) เป็นสถาปนิกอังกฤษที่ได้รับการยกย่องมากที่สุดคนหนึ่งในประวัติศาสตร์ เขารับหน้าที่ปรับปรุงโบสถ์ 51 แห่ง ในนครหลวงลอนดอน หลังเกิดเหตุเพลิงไหม้ครั้งใหญ่ ในปี ค.ศ. 1666 รวมถึงผลงานชิ้นเอกอย่าง มหาวิหารเซนต์พอล ที่แล้วเสร็จในปี ค.ศ. 1710
เขาศึกษาภาษาละตินและอริสโตเทเลียนฟิสิกส์ จากมหาวิทยาลัยออกซฟอร์ด เรนยังเป็นนักดาราศาสตร์ นักเรขาคณิต และนักคณิตศาสตร์-ฟิสิกส์ รวมถึงเป็นสถาปนิก เขาเป็นผู้ก่อตั้ง ราชสมาคมแห่งลอนดอน (เป็นประธาน ค.ศ. 1680–82) และผลงานทางวิทยาศาสตร์ของเขาได้รับความสนใจจากเซอร์ ไอแซก นิวตันและแบลส ปาสกาล
ราชสมาคม

ราชสมาคมแห่งลอนดอน  เป็นสมาคมนักปราชญ์ทางวิทยาศาสตร์ธรรมชาติ รวมถึง คณิตศาสตร์ วิทยาศาสตร์ในวิศวกรรม และวิทยาศาสตร์การแพทย์ มีความเป็นไปได้ว่าเป็นสมาคมที่เก่าแก่ที่สุดที่ยังคงอยู่ ก่อตั้งขึ้นเมื่อเดือนพฤศจิกายน ค.ศ. 1660 โดยพระบรมราชานุญาตของสมเด็จพระเจ้าชาร์ลส์ที่ 2 แห่งอังกฤษ ในชื่อ ราชสมาคมแห่งลอนดอน (Royal Society of London) เดิมทีสมาคมเป็นส่วนเพิ่มเติมของ วิทยาลัยอินวิซิเบิล (Invisible College) ที่ก่อตั้งขึ้นเพื่อเป็นสถานที่วิจัยและอภิปราย ปัจจุบันราชสมาคมเป็นผู้ให้คำแนะนำวิทยาศาสตร์แก่รัฐบาลอังกฤษ ได้รับเงินช่วยเหลือจากรัฐบาล ราชสมาคมทำหน้าที่เป็นสถาบันวิทยาศาสตร์แห่งสหราชอาณาจักร หาทุนวิจัยให้นักวิจัยและบริษัทด้านวิทยาศาสตร์
ประวัติ.
เมื่อเริ่มแรก ราชสมาคมฯ เป็นกลุ่มนักวิทยาศาสตร์ประมาณ 12 คน รู้จักในชื่อ วิทยาลัยอินวิซิเบิล (วิทยาลัยที่มองไม่เห็น) โดยพบปะกันตามสถานที่ต่าง ๆ รวมถึงบ้านของบรรดาสมาชิกและวิทยาลัยเกรแชม สมาชิกยุคแรก ๆ ได้แก่ จอห์น วิลกินส์, โจนาทาน ก็อดเดิร์ด, โรเบิร์ต ฮุก, คริสโตเฟอร์ เรน, วิลเลียม เพตตี, และ โรเบิร์ต บอยล์ โดยมาอภิปรายกันเกี่ยวกับ "วิทยาศาสตร์สมัยใหม่" ซึ่งฟรานซิส เบคอน พยายามส่งเสริมในงานเขียน "New Atlantis" ของเขาตั้งแต่ราว ค.ศ. 1645 เป็นต้นมา ในช่วงแรกไม่มีกฎระเบียบอะไร เป้าหมายมีเพียงการรวมกลุ่มกัน ดูผลการทดลอง และแลกเปลี่ยนสิ่งที่แต่ละคนค้นพบ กลุ่มมีการแปรเปลี่ยนมาตลอด ในที่สุดก็แยกออกเป็นสองกลุ่มใหญ่ ๆ ในช่วง ค.ศ. 1638 คือกลุ่มสมาคมลอนดอน กับสมาคมออกซฟอร์ด เนื่องมาจากปัญหาในการเดินทาง กลุ่มออกซฟอร์ดนั้นกระตือรือร้นกว่าเพราะสมาชิกส่วนใหญ่ของวิทยาลัยพำนักอยู่ที่นั่น ต่อมาจึงก่อตั้งเป็น "สมาคมปรัชญาแห่งออกซฟอร์ด (The Philosophical Society of Oxford)" ดำเนินการภายใต้กฎเกณฑ์จำนวนหนึ่งซึ่งยังคงดำรงอยู่โดยห้องสมุด Bodleian
การนำเสนอภาพข้อมูล

การนำเสนอภาพข้อมูล หรือ การนำเสนอข้อมูลเชิงกราฟิก เป็นการศึกษาด้านนำเสนอข้อมูลจากภาพ หมายถึง "(การแสดง)ข้อมูลที่ถูกทำให้เป็นนามธรรมนามในลักษณะแบบแผนอย่างใดอย่างหนึ่ง รวมถึงแสดงคุณลักษณะหรือตัวแปรของหน่วยของข้อมูล"
การนำเสนอภาพข้อมูลนั้นเกี่ยวข้องกับ การทำกราฟิกข้อมูล, การนำเสนอภาพข่าวสาร, การนำเสนอภาพวิทยาศาสตร์ และการทำกราฟิกสถิติ ในสหัสวรรษใหม่นั้น การนำเสนอภาพข้อมูล เป็นที่นิยมในส่วนของการค้นคว้า การเรียนการสอน และการพัฒนา
โอเรียนทัล อายส์

โอเรียนทัล อายส์ จำกัด  เป็นบริษัทจำกัด ที่ประกอบธุรกิจประเภทผลิตและจัดจำหน่าย ภาพยนตร์และรายการโทรทัศน์ประเภทต่าง ๆ โดยจดทะเบียนเมื่อปี พ.ศ. 2549
มีที่ตั้งอยู่ที่เลขที่ 1407 ซอยทาวน์อินทาวน์ 3/4 ถนนศรีวรา แขวงวังทองหลาง เขตวังทองหลาง กรุงเทพมหานคร
มีบุคลากรหลักของบริษัทได้แก่ 
โดยบริษัทมีผลงานมาแล้วในภาพยนตร์เรื่องต่าง ๆ ได้แก่ "หนึ่งใจ..เดียวกัน" ในปี พ.ศ. 2551," 9 วัด", "มายเบสต์บอดีการ์ด" ในปี พ.ศ. 2553, "ว่ายน้ำข้ามทะเลดาว"(1-7 ธันวาคม 2555) ผลิตในโครงการภาพยนตร์เฉลิมพระเกียรติ "เทิดเกล้า" และ "Together วันที่รัก" ในปี พ.ศ. 2555
รวมถึงรายการโทรทัศน์ "Princess Diary" ในปี พ.ศ. 2551 และ "Miracle Of Life" ในปี พ.ศ. 2555 ออกอากาศทางโมเดิร์นไนน์ ทีวี
และเมื่อวันที่ 22 กันยายน พ.ศ. 2552 โอเรียนทัล อายส์ ได้ร่วมมือกับบริษัท โคลัมเบีย ไทรสตาร์ ซึ่งเป็นบริษัทผลิตภาพยนตร์รายใหญ่ของฮอลลีวู้ด เพื่อผลิตและจัดจำหน่ายภาพยนตร์ไทยสู่ตลาดต่างประเทศ โดยเริ่มจากเรื่อง "9 วัด" เป็นเรื่องแรก
ฮัมฟรี เดวี

เซอร์ ฮัมฟรี เดวี, บารอนเน็ตที่ 1  (17 ธันวาคม ค.ศ. 1778 - 29 พฤษภาคม ค.ศ. 1829) เป็นนักเคมีและนักประดิษฐ์ชาวอังกฤษ เป็นที่รู้จักในฐานะผู้ค้นพบโลหะแอลคาไลและโลหะแอลคาไลน์เอิร์ท และยังค้นพบธาตุคลอรีนและไอโอดีน ในปี ค.ศ. 1815 เขาประดิษฐ์ตะเกียงเดวี ที่ทำให้คนงานเหมืองสามารถทำงานอย่างปลอดภัยจากเหมืองที่มีแก๊สไวไฟ
ซูซีแอนด์เดอะแบนชีส์

ซูซีแอนด์เดอะแบนชีส์  เป็นวงร็อกอังกฤษ ก่อตั้งวงในปี ค.ศ. 1976 โดยนักร้อง ซูซี ซู และมือเบส สตีเวน เซเวริน
เมื่อแรกเริ่มวงได้มีส่วนในการเคลื่อนไหวของพังก์ร็อกอังกฤษ วงค่อย ๆ พัฒนาอย่างรวดเร็ว ได้สร้าง "รูปแบบโพสต์พังก์" ที่ขัดกับดนตรีจังหวะและการทดลองเรื่องเสียง" "เดอะไทมส์" เคยกล่าวว่าซูซีแอนด์เดอะแบนชีส์ ว่า "เป็นหนึ่งในนักดนตรีที่กล้าเสี่ยงกับดนตรีที่ไม่ประนีประนอมได้อย่างกล้าหาญ ในยุคแห่งโพสต์พังก์" 
วงยังได้เป็นแรงบันดาลใจในการสร้างสรรค์และพัฒนา ให้กับแนวกอทิกร็อกและดนตรีของพวกเขายังได้รวมองค์ประกอบของดนตรีป็อปเข้ากับอาว็อง-การ์ด
ฟริทซ์ ฮาเบอร์

ฟริทซ์ ฮาเบอร์ (9 ธันวาคม ค.ศ. 1868 – 29 มกราคม ค.ศ. 1934) เป็นนักเคมีชาวเยอรมัน ผู้ซึ่งได้รับรางวัลโนเบลสาขาเคมีในปี ค.ศ. 1918 เนื่องจากการพัฒนาการสังเคราะห์แอมโมเนีย ซึ่งเป็นวัตถุดิบที่สำคัญในปุ๋ยและระเบิด ฮาเบอร์และมัคส์ บอร์น ได้เสนอวัฏจักรบอร์น-ฮาเบอร์ เป็นวิธีการหาค่าพลังงานแลตทิซของของแข็งไอโอนิก นอกจากนี้ เขายังได้ถูกเรียกว่าเป็น "บิดาแห่งสงครามเคมี" เนื่องจากผลงานในการพัฒนาและใช้แก๊สคลอรีนและแก๊สพิษอื่น ๆ ระหว่างสงครามโลกครั้งที่หนึ่ง
ฮาเบอร์ได้รับการวิพากษ์วิจารณ์อย่างมากเกี่ยวกับการมีส่วนเกี่ยวข้องในการพัฒนาอาวุธเคมีในเยอรมนีก่อนสงครามโลกครั้งที่สอง ทั้งนักวิทยาศาสตร์ร่วมสมัยและนักวิทยาศาสตร์สมัยใหม่ ผลการวิจัยแสดงให้เห็นถึงความกำกวมในกิจกรรมด้านวิทยาศาสตร์ของเขาเป็นอย่างมาก กล่าวคือ ในแง่หนึ่ง ถึงแม้ว่าการสังเคราะห์แอมโมเนียเพื่อผลิตระเบิดหรือกระบวนการทางเทคนิคสำหรับการผลิตและใช้แก๊สพิษในสงครามได้เป็นไปได้ในพื้นฐานทางอุตสาหกรรม ในอีกแง่หนึ่ง หากไม่มีความรู้นี้ ความสามารถที่จะผลิตอาหารให้เพียงพอต่อความต้องการของประชากรโลกก็คงจะไม่เกิดขึ้น การผลิตปุ๋ยไนโตรเจนสังเคราะห์ทุกปีมีมากกว่า 100 ล้านตัน พื้นฐานอาหารของประชากรครึ่งโลกในปัจจุบันขึ้นกับกระบวนการฮาเบอร์-บ็อช
กฤตยา ล่ำซำ

กฤตยา ล่ำซำ หรือ ปัด (2 กันยายน พ.ศ. 2506 — 25 กรกฎาคม พ.ศ. 2557) ตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) 
ประวัติ.
กฤตยา มีชื่อเล่นคือ "ปัด" หรือ "ลูกปัด" เป็นบุตรีของ นายยุตติ และนางโกสัลล์ ล่ำซำ สมรสกับ เรโต้ กาสเทลลาซซี่ ชาวสวิส มีบุตรี 1 คน กฤตยา เป็นกรรมการผู้จัดการ บริษัทเมืองไทยประกันภัยจำกัด ร่วมกับนวลพรรณ ล่ำซำ จนเป็นที่เรียกขานว่า "เอ็มดีหญิงคู่ดูโอ้" โดยดูแลรับผิดชอบควบคุมระบบงานแบ็คออฟฟิศ การรับประกันภัย การเคลม และการบัญชี ส่วนงานการตลาด ฝ่ายขาย และประชาสัมพันธ์ นวลพรรณ ล่ำซำเป็นผู้ดูแล
กฤตยา สำเร็จการศึกษาระดับมัธยมต้นจากโรงเรียนวัฒนาวิทยาลัย มัธยมปลายจากโรงเรียนเตรียมอุดมศึกษา ปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย (สาขาการธนาคารและการเงิน) ก่อนเดินทางไปเรียนต่อปริญญาโทด้าน MIS มหาวิทยาลัยบอสตัน ประเทศสหรัฐอเมริกา ได้ประกาศนียบัตรหลักสูตรการอบรม "Advanced Course in Non-Life Insurance" จาก SITC ประเทศสวิสเซอร์แลนด์ และ หลักสูตรการพัฒนากรรมการบริษัท รุ่นที่ 4 จากสมาคมส่งเสริมสถาบันกรรมการบริษัทไทย
การทำงาน.
หลังจากจบการศึกษาปริญญาโทจากประเทศสหรัฐอเมริกา ได้เริ่มต้นทำงาน ที่บริษัทเงินทุนหลักทรัพย์ภัทรธนกิจ จำกัด (2531-2535) จากเจ้าหน้าที่จนถึงตำแหน่ง ผู้ช่วยผู้อำนวยการฝ่าย แล้วย้ายบริษัทมาดำรงตำแหน่ง ผู้อำนวยการฝ่ายวางแผนและพัฒนาธุรกิจ บริษัท ภัทรประกันภัย จำกัด (มหาชน) (2536-2538) เป็นผู้ช่วยกรรมการผู้จัดการ ปี 2541 เป็นกรรมการผู้ช่วยกรรมการผู้จัดการ ปี 2542-2543 เป็นกรรมการรองกรรมการผู้จัดการ และ ปี 2544 เป็นกรรมการผู้จัดการ ในปี 2551 บริษัท ภัทรประกันภัย จำกัด (มหาชน) ควบรวมกับ บริษัท เมืองไทยประกันภัย จำกัด จึงดำรงตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) จนถึงปัจจุบัน
ผลงาน.
กฤตยา ได้รับเลือกเป็น 1 ใน 7 ผู้บริหารระดับสูง ให้เป็นพรีเซนเตอร์ในแคมเปญ ‘Canon, It Works! Say it forward’ ของบริษัท แคนนอน มาร์เก็ตติ้ง (ไทยแลนด์) จำกัด จากที่เป็นนักบริหารหญิงที่ให้ความสำคัญด้านการพัฒนาระบบงาน เพื่อให้มีประสิทธิภาพ ถูกต้อง รวดเร็ว และให้ความสำคัญด้านบุคลากร ส่งเสริมให้มีจริยธรรม และมีความสุขในการทำงาน
การเสียชีวิต.
25 กรกฎาคม 2557 เวลา 20.00น. นางกฤตยา ล่ำซำ ถูกสามียิงเสียชีวิตภายในคอนโดของตัวเอง ก่อนที่นายเรโต้ กาสเทลลาซซี่ จะยิงตัวตายตาม
เป่า ลี่เกา

เป่า ลี่เกา  เจ้าของฉายา บุตรแห่งทุ่งหญ้า กับ มวยไทยคิลเลอร์ เกิดวันที่ 24 ตุลาคม ค.ศ. 1980 เป็นนักมวยสานต้าชาวจีน และนักสู้ป้องกันตัวแบบผสม เกิดที่เขตปกครองตนเองมองโกเลียใน ปัจจุบันเขาเข้าร่วมการต่อสู้ในรายการอาร์ทออฟวอร์ไฟท์ติ้งแชมเปี้ยนชิป ในรุ่นซูเปอร์มิดเดิลเวท
ประวัติโดยย่อ.
เป่า ลี่เกา เป็นแชมป์รายการคิงออฟสานต้าในปีค.ศ. 2002 และ 2003, IKF ซูเปอร์มิดเดิลเวทแชมเปี้ยนออฟสานต้า และเป็นผู้ชนะรายการใหญ่ในการแข่งขัน 2003 มวยไทย Vs สานต้า ซึ่งจัดขึ้นที่กรุงเทพ ประเทศไทย (ซึ่งเขาได้กลายเป็นนักสู้ชาวจีนคนแรกที่สามารถล้มแชมป์มวยไทยจากเวทีลุมพินีและราชดำเนินได้ จึงเป็นที่มาของฉายาที่ตั้งให้กับเขาว่า "มวยไทยคิลเลอร์") นอกจากนี้เขายังเป็นที่รู้จักกันในการมีส่วนร่วมของ เคียวคุชานกัน vs สานต้าทัวร์นาเมนท์ โดยได้เผชิญกับทีมชาติของรัสเซีย, เป็นผู้ชนะรายการกังฟูคิงทัวร์นาเมนท์ของประเทศจีน และเป็นผู้ชนะรายการฮีโร่เลเจนท์อีเวนท์ด้วยเช่นกัน (ซึ่งเป็นหนึ่งในรายการระดับต้นๆที่ได้รับอิทธิพลมาจากเค-วัน) เขายังได้รับตำแหน่ง #1 ของรายการ IKF ซูเปอร์มิดเดิลเวทไฟท์เตอร์ (SSR) และโดยทั่วไปถือได้ว่าเขาเป็นหนึ่งในนักสู้ที่มีชื่อเสียงมากที่สุดของจีน ปัจจุบันเขายังคงร่วมต่อสู้ในรายการอาร์ทออฟวอร์ไฟท์ติ้งแชมเปี้ยนชิปที่ประเทศจีน และได้เปลี่ยนรูปแบบการต่อสู้จากแบบยืนมาเป็นศิลปะการต่อสู้แบบผสม ปัจจุบันเขายังคงครองสถิติแบบสั้นของผู้ที่ยังไม่เคยแพ้ใคร ด้วยผลการแข่งขัน ชนะ 4 ครั้ง ไม่เคยแพ้ และไม่เคยเสมอ สามรายการของการแข่งขันใน MMA ไฟท์ นี้สิ้นสุดลงโดยการชนะน็อค กับอีกหนึ่งครั้งที่คู่ต่อสู้ยอมจำนน
ภูมิหลังด้านศิลปะการต่อสู้ป้องกันตัว.
เป่า ลี่เกา มีภูมิหลังด้านการใช้ศิลปะสานต้า (ซึ่งเป็นศิลปะการต่อสู้ป้องกันตัวที่ดัดแปลงมาจากกังฟู โดยผสมผสานการเตะ, เข่า, ศอก, ชก, ทุ่ม และคว่ำคู่ต่อสู้ลง) และเขายังได้ทำการฝึกฝนในด้านการต่อสู้แบบชุยเจาด้วยเช่นกัน (ซึ่งเป็นรูปแบบดั้งเดิมของมวยปล้ำแบบจีนกับมองโกล) และบราซิลเลียนยิวยิตสูตลอดจนศิลปะการต่อสู้แบบผสมผสาน อย่างไรก็ตาม รูปแบบการต่อสู้ของเขาก็ยังคงโดดเด่นในท่าโจมตีแบบนอน
สถิติการแข่งขันศิลปะการต่อสู้แบบผสมผสาน: 48-6-0 (ชนะน็อค:21- Sub ชนะ:16- Dec ชนะ:11- แพ้น็อค:1- Sub แพ้:4- Dec แพ้:1)
รูปแบบการต่อสู้: สานต้า, ชุยเจา
ไวร์ชาร์ก

ไวร์ชาร์ก  เป็นอุปกรณ์ซึ่งเป็น free และ open-source ใช้สำหรับแก้ปัญหาระบบเครือข่ายซอฟต์แวร์ การพัฒนาระบบสัญญาณการสื่อสารและการศึกษา
Wireshark มีชื่อเดิมว่า Ethereal เมื่อเดือนพฤษภาคม 2006 ได้มีการเปลี่ยนชื่อใหม่ตามเครื่องหมายการค้า
Wireshark ซอฟต์แวร์ ข้ามแพลตฟอร์ม โดยใช้ GTK+ Widget เป็นตัวกลางออกคำสั่งไปยังระบบศูนย์ขอมูลส่วนกลาง ซึ่งใช้ pcap เป็นตัวยึดแล้วส่งผ่านไปยังระบบปฏิบัติการ Unix-like, Linux, Mac OS X, BSD, Solaris และ Ms Windows มีฐานข้อมูลปลายทาง (Non – Gui) เรียกว่า Tshark Wireshark และโปรแกรมอื่นๆ ถูกสร้างขึ้นมาเหมือน Tshark ซึ่งเป็น Free Software นำไปใช้กับกลุ่ม GNU General Public License และยังมีโปรแกรม anti – spyware เรียกว่า Wireshark – Antivirus ซึ่งจะรายงานข้อมูลกลุ่มที่ผิดพลาด แต่จะไม่มีผลต่อ packet analyzer program Wireshark และทั้งสองโปรแกรมจะไม่ซับซ้อน
หน้าที่.
Wiresharks มีลักษณะคล้าย Tcpdump แต่ Wireshark มีลักษณะที่ชัดเจนกว่า และมีระบบการจัดแยกและกรันกรองข้อมูลมากกว่า Wireshark อนุญาตให้ผู้ใช้สามารถเน้นระบบต่าง ๆ ผ่านไปยังเครือข่าย โดยปรับกาทำงาน network interface ไปยัง promiscuous mode
ประวัติ.
ค.ศ. 1990 Gerald Combs (นักวิทยาศาสตร์สาขาคอมพิวเตอร์ จบจาก University of Missouri Kansas City) ทำงานอยู่ใน ISP เขาได้เริ่มเขียนโปรแกรม เรียกว่า Ethereal เพื่อเป็นเครื่องมือยึด analyze packets ซึ่งเขาได้ผลิตผลงานออกมาเวอร์ชันแรกประมาณปี1998 ซึ่งปัจจุบันมีผลงานออกมากกว่า 500 รายการ ในขณะที่ Gerald ยังคงผลิต program ใหม่ออกมา ซึ่งรายการต่างๆ สามารถค้นหาได้จาก Wireshark ‘s Web site
เดือนพฤษภาคมปี2006 ได้เปลี่ยนชื่อมาเป็น Wireshark เพราะ Gerald Combs ซึ่งเป็นหัวหน้าฝ่ายพัฒนา ไม่สามารถใช้ชื่อ Ethereal เป็นเครื่องหมายการค้าได้ Wireshark ได้รับรางวัลชนะเลิศหลายรางวัลเมื่อหลายปีที่ผ่านมา เช่น eWEEK, Info World และ PC Magazine
ความปลอดภัย.
การตรวจจับการเชื่อมโยงเครือข่ายจากศูนย์กลางระบบต้องใช้สิทธิพิเศษสำหรับข้อมูลบางส่วน เพราะเหตุผลนี้ เวอร์ชันเก่าของ Ethereal / Wireshark และ tethereal / tshark มักจะถูกใช้โดยผู้มีเอกสิทธิเท่านั้น ในระบบไร้สายมีความเป็นไปได้ที่จะใช้เครื่องมือรักษาความปลอดภัย โดยระบบ Aircrack เพื่อตรวจจับ IEEE 802.11 และอ่านผลข้อมูลด้วย Wireshark
ยาห์ยา กูเลย์

ยาห์ยา กูเลย์  เจ้าของฉายา ก็อตซิลล่า เกิดวันที่ 8 พฤษภาคม ค.ศ. 1972 ที่เมืองฮาเนา ประเทศเยอรมนี เป็นนักต่อสู้ชาวเยอรมัน และเป็นแชมป์โลกในการแข่งขันมวยไทยมาแล้วสามสมัย
เขาเริ่มการแข่งขันระดับอาชีพในปี ค.ศ. 1995 เขาได้รับรางวัลครั้งสำคัญจากการแข่งขันต่อสู้ในวันที่ 28 พฤษภาคม ค.ศ. 2005 กูเลย์เข้าแข่งขันในปักกิ่ง และสามารถเอาชนะ ซิ่ว หลิง โดยการต่อสู้ในครั้งนั้นมีผู้ชมเป็นจำนวน 100 ล้านคน ซึ่งคู่ต่อสู้ได้แพ้น็อคลงในยกที่ 3 จากการแข่งขันในครั้งนี้เอง ที่ทำให้เขาได้รับฉายาว่า ก็อตซิลล่า ในเวลาต่อมา
เกียรติประวัติการแข่งขัน.
จากการเข้าร่วมการแข่งขันมาจนถึงปี ค.ศ. 2007 เขาได้เข้าร่วมต่อสู้มาแล้วใน 64 รายการ โดยในจำนวนนั้น กูเลย์ได้รับรางวัลมาแล้ว 56 รายการ รวมทั้งสามารถชนะน็อคคู่ต่อสู้มาแล้ว 35 ครั้งด้วยกัน (นับจนถึง ค.ศ. 2007)
วงศ์กง

วงศ์กง (ชื่อวิทยาศาสตร์: Hanguanaceae) เป็นวงศ์พืชใบเลี้ยงเดี่ยวจัดอยู่ในอันดับ Commelinales ร่วมกับวงศ์ Commelinaceae และวงศ์อื่นอีก 3 วงศ์ที่ไม่พบในประเทศไทย พืชในวงศ์กงเป็นไม้ล้มลุก ดอกแยกเพศอยู่ต่างต้น ช่อดอกเป็นแบบช่อแยกแขนง ดอกไร้ก้าน มีกลีบรวม 6 กลีบเรียง 2 วง เกสรเพศผู้ 6 อัน ติดที่โคนกลีบดอก มีเกสรเพศผู้ที่เป็นหมัน 3 อันในดอกเพศเมีย ส่วนเกสรเพศเมียจะไม่มีก้าน ยอดเกสรมี 3 พู ผลของพืชในวงศ์กงจะมีเนื้อและมีเมล็ด 1-3 เมล็ด
วงศ์กงประกอบด้วยสกุลเพียงสกุลเดียว คือ สกุลกง (Hanguana) มี 6 ชนิด (สปีชีส์) ทั่วโลก โดยเขตกระจายพันธุ์อยู่ในศรีลังกา เอเชียตะวันออกเฉียงใต้ ไปจนถึงตอนเหนือของประเทศออสเตรเลีย ในประเทศไทยพบเพียงชนิดเดียวคือ กง ("Hanguana malayana" (Jack.) Merr.)
การจัดหมวดหมู่.
การจัดหมวดหมู่ของพืชในวงศ์กง ประกอบด้วยสกุล 1 สกุลและ 6 สปีชีส์
 Hanguana (สกุลกง)
 - "Hanguana bogneri" (Tillich & E.Sill) 
 - "Hanguana major" (Airy Shaw)
 - "Hanguana malayana" (Jack) Merr. - กง
 - "Hanguana sp. Kress 99-6325"
 - "Hanguana sp. Pedersen 1004"
 - "Hanguana sp. Pedersen 1091"
ชาร์ล เรนนี แม็กอินทอช

ชาร์ล เรนนี แม็กอินทอช  (7 มิถุนายน ค.ศ. 1868 - 10 ธันวาคม ค.ศ. 1928) เป็นสถาปนิกชาวสก็อตแลนด์ นักออกแบบ นักวาดสีน้ำและประติมากร และเป็นคนสนับสนุนคนสำคัญของศิลปะอาร์ตนูโวในสหราชอาณาจักร เขาถือได้ว่าเป็นผู้มีอิทธิพลต่อการออกแบบในยุโรป
การออกแบบ

การออกแบบ  หมายถึง การสร้างสรรค์สิ่งใหม่ หรือปรับปรุงดัดแปลงสิ่งที่มีอยู่ให้ดีขึ้น และมีรูปแบบที่เปลี่ยนไปจากเดิม การถ่ายทอดรูปแบบจากความคิดออกมาเป็นผลงาน ที่ผู้อื่นสามารถมองเห็น รับรู้ หรือสัมผัสได้ ซึ่งการออกแบบครอบคลุมถึงการออกแบบวัตถุ ระบบ หรือ ปฏิสัมพันธ์ของมนุษย์ และยังรวมไปถึง การคิดเชิงออกแบบ (design thinking) แบบที่ออกมาอาจเป็นสิ่งที่เป็นไปได้จริง หรือแบบที่เป็นเพียงนามธรรมก็ได้
ผู้ที่ออกแบบจะเรียกว่า นักออกแบบ ซึ่งหมายถึงคนที่ทำงานวิชาชีพในสาขาการออกแบบที่แตกต่างกันไป เช่น นักออกแบบแฟชั่น, นักออกแบบแนวความคิด หรือนักออกแบบเว็บไซต์
การออกแบบนั้นมีความจำเป็นที่ต้องพิจารณาด้าน สุนทรียศาสตร์ ประโยชน์ใช้สอย หลักเศรษฐศาสตร์ และมุมมองสังคมการเมือง ทั้งในสิ่งที่ออกแบบและขั้นตอนการออกแบบ การออกแบบอาจเกี่ยวข้องกับการค้นหาข้อมูล ความคิด การทำแบบจำลอง การปรับแก้แบบแบบมีปฏิสัมพันธ์ และ การรื้อแบบใหม่ (re-design) ขณะที่ความหลายหลายของการออกแบบอาจรวมไปถึง เสื้อผ้า ส่วนต่อประสานกราฟิกกับผู้ใช้ ตึกระฟ้า เอกลักษณ์องค์กร การจัดการกระบวนการทางธุรกิจ หรือแม้กระทั่งกระบวนการออกแบบเอง
การแบ่งประเภทของงานออกแบบ งานออกแบบเป็นสื่อกลางความสัมพันธ์ระหว่างมนุษย์กับมนุษย์ และมนุษย์ กับวัตถุ ดังนั้นงานออกแบบจึงไม่อาจทำได้เพียงเพื่อความต้องการส่วนตนแต่จะต้อง คำนึงถึงความต้องการของผู้อื่นและสภาพแวดล้อมด้วย สภาพแวดล้อมในที่นี้ คือ สภาพวัตถุ วัฒนธรรมและพฤติกรรมของคนในสังคม ซึ่งอาจแบ่งประเภทของงาน ออกแบบกว้าง ๆ ได้เป็น 3 ประเภท คือ
ปลากระเบนเฮนไล

ปลากระเบนเฮนไล หรือ ปลากระเบนโปลกาด๊อทจุดเหลือง  เป็นปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) มีชื่อวิทยาศาสตร์ว่า "Potamotrygon henlei" 
มีรูปร่างลักษณะคลายกับปลากระเบนโปลกาด๊อท ("P. leopoldi") ซึ่งอยู่ในสกุลเดียวกันมาก แต่ปลากระเบนเฮนไลจะมีสีบนลำตัวอ่อนกว่า โดยจะเป็นสีเทาหรือสีน้ำตาลดำ และจุดเป็นลำตัวจะออกไปทางสีขาวปนเหลือง จึงทำให้ได้อีกชื่อหนึ่งว่า "ปลากระเบนโปลกาด๊อทจุดเหลือง" และจุดดังกล่าวจะลามไปจนถึงใต้ท้อง ซึ่งปลากระเบนโปลกาด๊อทไม่มีลักษณะเช่นนี้
มีความกว้างของลำตัวประมาณ 30 เซนติเมตร ซึ่งนับว่าเล็กกว่าปลากระเบนโปลกาด๊อทเล็กน้อย และพบในแม่น้ำริโอ โตคานทินส์ ในประเทศบราซิลเท่านั้น 
นิยมเลี้ยงเป็นปลาสวยงามเช่นเดียวกับปลากระเบนโปลกาด๊อทและปลากระเบนชนิดอื่น ๆ ในวงศ์เดียวกัน โดยมีรหัสทางการค้าว่า P12
ณัฐรัฐ โมริส เลอกรอง

ณัฐรัฐ โมริส เลอกรอง (เกิด 17 กรกฎาคม พ.ศ. 2531) ชื่อเล่น ณัฐ เป็นนักแสดงและนายแบบลูกครึ่งไทย-ฝรั่งเศส-จีน เริ่มต้นงานในวงการบันเทิงจากการเดินแบบ ถ่ายแบบ และเป็นนายแบบโฆษณา และเป็นหนึ่งในกลุ่มพาวเวอร์ทรีซึ่งตอนนี้เป็นอดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
ณัฐรัฐ มอริส เลอกรอง เกิดเมื่อวันที่ 17 กรกฎาคม พ.ศ. 2531 ที่เมืองมอนทรีออล ประเทศแคนาดา บิดาเป็นชาวฝรั่งเศส ชื่อ ฌ็อง-มาร์ก เลอกรอง กับมารดาชื่อ กานดา โรจน์วงศ์กาญจน์
เขาเรียนไฮสกูลที่โรงเรียนนานาชาติฝรั่งเศส และศึกษาระดับอุดมศึกษาที่ มหาวิทยาลัยกรุงเทพ (ภาคอินเตอร์) สาขา Business English
ไพรัช สังวริบุตร

ไพรัช สังวริบุตร (เกิด 27 กันยายน พ.ศ. 2474) ชื่อเล่น หรั่ง เป็นผู้กำกับและผู้จัดละครโทรทัศน์ชาวไทย ได้รับเชิดชูเกียรติเป็น ศิลปินแห่งชาติ สาขาศิลปะการแสดง ในปี พ.ศ. 2547
ประวัติ.
ไพรัช สังวริบุตร เป็นบุตรของนายคุ้ม และนางจำรัส สังวริบุตร จบการศึกษาจากโรงเรียนเซนต์คาเบรียล เริ่มทำงานในวงการบันเทิงโดยได้รับการหล่อหลอมความเป็นศิลปินจากบิดา ซึ่งเป็นเจ้าของค่ายกรุงเทพภาพยนตร์ โดยเริ่มช่วยงานภาพยนตร์ ต่อมาเป็นผู้ถ่ายทำภาพยนตร์ โดยเริ่มด้วยเรื่อง "รอยไถ" จนได้รับรางวัลตุ๊กตาทอง ในฐานะผู้ถ่ายทำภาพยนตร์ 16 มม.ยอดเยี่ยม จากเรื่อง "แสงสูรย์" จากนั้นได้ร่วมลงทุนกับมิตร ชัยบัญชา ตั้งบริษัท วชิรนทร์ภาพยนตร์ ในฐานะผู้อำนวยการสร้าง โดยเป็นผู้กำกับการแสดง และผู้กำกับภาพอีกด้วย
เข้าสู่วงการโทรทัศน์ในปี พ.ศ. 2510 โดยก่อตั้งบริษัท ดาราฟิล์ม ผลิตภาพยนตร์โทรทัศน์เรื่อง "ปลาบู่ทอง" ทางช่อง 7 สี 
ซึ่งสร้างมาจากนิทานพื้นบ้าน ต่อมาจึงผลิตผลงานประเภทนิทานพื้นบ้านและ "จักรๆ วงศ์ๆ" เรื่อยมาถึงปัจจุบัน นอกจากนี้ยังผลิตผลงานประเภทวรรณกรรมสมัยใหม่ มีผลงานเด่น เช่น ดาวพระศุกร์, ดอกโศก จนเปลี่ยนมาถ่ายทำด้วยระบบวิดีโอเทป และใช้เทคโนโลยีสมัยใหม่ในการถ่ายทำและตัดต่อ โดยใช้ชื่อบริษัท ดาราวิดีโอ ผลิตละครโทรทัศน์ให้กับ ช่อง 7 สี มาตลอด มีผลงานเด่นในระยะต่อมา เช่น คู่กรรม, สายโลหิต, ฟ้าใหม่, แผลเก่า, สี่ยอดกุมาร, สิงหไกรภพ, ขวานฟ้าหน้าดำ เป็นต้น
ปัจจุบันเป็นประธานบริษัท ดาราวิดีโอ, สามเศียร, ดีด้า วิดีโอ โปรดักชั่น และ จ๊ะ ทิง จา ทีวี ด้านชีวิตส่วนตัว สมรสกับผุสดี ยมาภัย มีบุตรชายที่ทำงานในสายเดียวกันคือ "สยาม สังวริบุตร" และ "สยม สังวริบุตร" 
ไพรัช สังวริบุตร ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ภาพยนตร์และละคร) ประจำปี พ.ศ. 2547 โดยผลงานที่ผ่านมาได้รับการตอบรับจากผู้ชมอย่างมาก และมีความมุ่งมั่นในการอนุรักษ์และสืบทอดวัฒนธรรมไทยอย่างสร้างสรรค์
เคียวซูเกะ ฮามาโอะ

เคียวซูเกะ ฮามาโอะ (; โรมาจิ: "Hamao Kyōsuke"; เกิดวันที่ 25 มิถุนายน ค.ศ. 1991) เป็นอดีตนักแสดง นักร้อง และนายแบบชาวญี่ปุ่นที่ปรากฏตัวในภาพยนตร์และรายการโทรทัศน์หลายรายการ
ใน ค.ศ. 2013 ฮามาโอะประกาศว่าได้ลาวงการบันเทิงในช่วงปลายเดือนกุมภาพันธ์ ค.ศ. 2014 โดยปัจจุบันทำงานเป็นช่างภาพ STREET PHOTOGRAPHER / DESIGNE MEMBER OF FRAME TOKYO
ฟาร์อีสต์มูฟเมนต์

ฟาร์อีสต์มูฟเมนต์  เป็นวงดนตรีแนวฮิปฮอปและอิเล็กทรอนิกส์ ก่อตั้งในปี ค.ศ. 2003 ในลอสแอนเจลิส รัฐแคลิฟอร์เนีย สมาชิกปัจจุบันประกอบด้วย เคฟ นิช (จีน/ญี่ปุ่น อเมริกัน), โพรห์เกรส (เกาหลีอเมริกัน) และดีเจ เวอร์แมน (ฟิลิปปินส์อเมริกัน) นำเสนอรูปแบบเป็นตัวแทนคนรุ่นใหม่ของคนเชื้อชาติ เกาหลี จีน และฟิลิปปินส์ ตามลำดับ ในสังคมกลุ่มเอเชียนอเมริกัน พวกเขารวมตัวกันเพื่อแสดงในงานแสดงสดหลากเชื้อชาติ ในย่านโคเรียทาวน์ ลอสแอนเจลิส เป็นการแสดงการกุศลเพื่อศูนย์บำบัดยาเสพติด ที่เรียกว่า "Movementality"
พวกเขามีผลงานสร้างชื่อเพลงแรกกับ "Round Round" เพลงประกอบในภาพยนตร์ฮอลีวูดทำเงินเรื่อง "เร็ว..แรงทะลุนรก ซิ่งแหกพิกัดโตเกียว" ตั้งแต่ "Round Round" ได้นำไปใช้ในรายการโทรทัศน์หลายรายการ ทั้ง ', ', รายการฮิตทางช่องเอชบีโอ "Entourage", และ "Finishing the Game" (ภาพยนตร์ในเทศกาลซันแดนซ์ 2007). พวกเขาได้รับคำเชิญให้แสดงในคอนเสิร์ต Power 106's Powerhouse 2009 ถือเป็นเทศกาลฮิปฮอปที่ใหญ่ที่สุดในเวสต์โคสต์ 
ซิงเกิล "Like a G6" ของพวกเขาขึ้นอันดับ 1 บนบิลบอร์ดฮอต 100 และบนชาร์ตไอจูนส์ ในช่วงปลายเดือนตุลาคม 2010
ทางหลวงแผ่นดินหมายเลข 207

ทางหลวงแผ่นดินหมายเลข 207 สายบ้านวัด–ประทาย เริ่มต้นจากถนนมิตรภาพ ใน อำเภอคง จังหวัดนครราชสีมา และสิ้นสุดที่อำเภอประทาย จังหวัดนครราชสีมา หรือเรียกชื่อถนนเส้นนี้ว่า ถนนเจนจบทิศ แต่เดิมเป็นเส้นทางการเดินทางสายหลักระหว่างจังหวัดนครราชสีมาและจังหวัดขอนแก่น ก่อนที่จะมีการก่อสร้างถนนมิตรภาพเพื่อย่นระยะทางลง
ถนนเจนจบทิศ เดิมเป็นทางหลวงแผ่นดินหมายเลข 207 เคยกำหนดให้ถนนเส้นนี้สิ้นสุดถึง อำเภอพล จังหวัดขอนแก่น ซึ่งกรมทางหลวงได้เปลี่ยนแปลงหมายเลขทางหลวงใหม่ ในช่วงอำเภอประทาย ถึง อำเภอบ้านใหม่ไชยพจน์ จังหวัดบุรีรัมย์ เป็นทางหลวงแผ่นดินหมายเลข 202 และถนนเส้นจากอำเภอบ้านใหม่ไชยพจน์ ไปบรรจบกับถนนมิตรภาพ ใน อำเภอพล จังหวัดขอนแก่น เป็นทางหลวงแผ่นดินหมายเลข 2440
ไลก์อะจีซิกซ์

"ไลก์อะจีซิกซ์"  เป็นซิงเกิลในปี ค.ศ. 2010 ในแนวอีเล็กโทรเฮาส์ โดย ฟาร์อีสต์มูฟเมนต์ ร่วมร้องโดยเดอะแคแทแร็กส์ และเดฟ โปรดิวซ์โดยเดอะแคแทแร็กส์ ซิงเกิลติดอันดับ 1 บนบิลบอร์ดฮอต 100 ในสัปดาห์ของวันที่ 30 ตุลาคม ค.ศ. 2010
ชื่อของเพลงนั้นเป็นชื่อเปิดให้คนฟังคิดว่าหมายถึงอะไร สมาชิกของวงฟาร์อีสต์มูฟเมนต์ เคฟ นิช อธิบายกับเอ็มทีวีนิวส์ไว้ "จี 6 นั้นไม่ได้หมายถึงเกเตอร์เรด ไม่ใช่รถเปิดประทุน สี่ประตู ไม่ใช่นาฬิกาข้อมือ ไม่ใช่เดรก เดรกเคยพูดว่ามีเครื่องบิน จี 4 เราเลยพูดว่ามีอะไรสูงกว่า จี 4 มั๊ย แน่นอน มันต้องคือ จี 6"
ท่อนคอรัสของเพลงแซมพลิงมาจากท่อนเวิร์สที่ 2 ของเพลง "Booty Bounce" ของเดฟ
พระนางคำผูย

สมเด็จพระอัครมเหสีคำผูย ("สมเด็ดพระอักคะระมะเหสีคำผูย", พระราชสมภพ 12 กรกฎาคม พ.ศ. 2455 ณ หลวงพระบาง ประเทศลาว — 12 ธันวาคม พ.ศ. 2524 ณ ค่ายสัมมนาใกล้บ้านสบฮาว เมืองเชียงค้อ แขวงหัวพัน ประเทศลาว) พระอัครมเหสีในพระบาทสมเด็จพระเจ้ามหาชีวิตศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว
พระประวัติ.
สมเด็จพระอัครมเหสีคำผูย เสด็จพระราชสมภพเมื่อวันที่ 12 กรกฎาคม พ.ศ. 2455 ณ เมืองหลวงพระบาง ประเทศลาว พระธิดาในองค์สมเด็จเจ้าฟ้าชายคำพัน เจ้ากรมมหาเสนาบดี กับเสด็จเจ้าหญิงคำอ้วน ต่อมาพระนางคำผูยได้อภิเษกสมรสกับพระบาทสมเด็จพระเจ้ามหาชีวิตศรีสว่างวัฒนา เมื่อวันที่ 7 สิงหาคม พ.ศ. 2473 มีพระโอรส-ธิดาทั้งหมด 6 พระองค์ ได้แก่
พระนางได้ดำรงพระอิสริยยศเป็น "พระอัครมเหสีลาว" (Queen of Laos) พระนางและพระสวามีได้ประกอบพระราชกรณียกิจทางสาธารณะและงานประเพณีการกุศลอย่างสม่ำเสมอ ในวันที่ 26 พฤศจิกายน พ.ศ. 2518 พระเจ้ามหาชีวิตศรีสว่างวัฒนาทรงสละราชบัลลังก์ ก่อนการสถาปนา สาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครอง พระนางและพระราชวงศ์ทรงถูกส่งไปจองจำที่ค่ายสัมมนาที่หมู่บ้านสบฮาว ภายหลังพระนางก็สวรรคตในวันที่ 12 ธันวาคม พ.ศ. 2524 สิริพระชนมายุ 69 พรรษา บางส่วนเชื่อว่าสวรรคตเนื่องจากการขาดสารอาหาร
กง

กง (ชื่อวิทยาศาสตร์: "Hanguana malayana") เป็นพืชใบเลี้ยงเดี่ยวอยู่ในวงศ์กง เป็นพืชจำพวกไม้ล้มลุก เมื่อโตเต็มที่อาจสูงถึง 2 เมตร มีไหลลอยน้ำได้ ใบเป็นรูปใบหอกเรียว ยาว 20-120 เซนติเมตร ปลายใบแหลมยาว โคนใบรูปลิ่ม แผ่นใบค่อนข้างหนา เส้นแขนงใบเรียงขนานกัน มีเส้นแขนงใบย่อยตัดขวางจำนวนมาก กาบใบยาวหุ้มลำต้น ก้านใบช่วงล่างยาวกว่าช่วงปลายต้น ช่อดอกแบบแยกแขนง ยาวได้ถึง 120 เซนติเมตร
ดอกของกงจะออกเดี่ยว ๆ หรือเป็นกระจุกเล็ก ๆ บนช่อแยกแขนง มีกลีบรวม 6 กลีบ วงนอก 3 กลีบ ยาว 2-2.5 มิลลิเมตร วงใน 3 วงยาวกว่าวงนอกเล็กน้อย มีสีเหลืองอมเขียวหรือสีขาว มีจุดสีแดงด้านใน เกสรเพศผู้ติดอยู่ที่โคนกลีบรวม ยาวประมาณ 0.3 เซนติเมตร เกสรเพศผู้ที่เป็นหมันขนาดเล็กในดอกเพศเมีย เกสรเพศเมียติดทน ส่วนผล เมื่อสุกจะมีสีแดง รูปรี ยาวประมาณ 2 เซนติเมตร
ต้นกงมีการกระจายพันธุ์กว้าง พบตั้งแต่ประเทศศรีลังกา เวียดนาม และแถบคาบสมุทรมลายู ส่วนในประเทศไทยพบเฉพาะภาคใต้ ขึ้นในน้ำตามลำห้วย ป่าพรุ ที่ชื้นแฉะ หรือขึ้นตามพื้นดินที่ลาดชันในป่าดิบชื้น ขึ้นตั้งแต่ระดับน้ำทะเลจนถึงประมาณ 700 เมตร
ชื่อพ้องและชื่อท้องถิ่น.
ต้นกงมีชื่อพ้องหลายชื่อ รวมถึงในประเทศไทยมีการเรียกชื่อแตกต่างกันในแต่ละที่ ดังนี้
เทียนเหอ-1

เทียนเหอ-1 หรือ TH-1 (#เปลี่ยนทาง มีความหมายว่า "ทางช้างเผือก" หรือ "แม่น้ำในท้องฟ้า") เป็นซูเปอร์คอมพิวเตอร์ ณ ศูนย์ซูเปอร์คอมพิวเตอร์แห่งชาติแห่งเทียนจิน ประเทศจีน นับเป็นหนึ่งในซูเปอร์คอมพิวเตอร์ระดับเพตะฟล็อปที่ยังมีอยู่จำนวนน้อยในปัจจุบัน
ในเดือนตุลาคม ค.ศ. 2010 รุ่นที่ได้รับการพัฒนาของเทียนเหอ-1 คือ เทียนเหอ-1 เอ ได้แซงหน้าซูเปอร์คอมพิวเตอร์จากัวร์ ของห้องปฏิบัติการแห่งชาติโอคริดจ์ เป็นซูเปอร์คอมพิวเตอร์ที่เร็วที่สุดในโลก โดยมีอัตราการคำนวณสูงสุดถึง 2.507 เพตะฟล็อป 
เทียนเหอ-1 และเทียนเหอ-1 เอ ต่างก็ใช้ลินุกซ์
เทคโนโลยีสังคม

เทคโนโลยีสังคมถูกใช้ครั้งแรกเป็นชื่อของหนังสือ "Social Technology" โดย โอลาฟ เฮลเมอร์, เบอร์นิซ บราวน์ และเธโอดอร์ กอร์ดอน จากบริษัท Rand Corporation อันเป็นผลมาจากการขยายตัวของสังคมออนไลน์ สังคมสาธารณูปโภคและอื่น ๆ 
ในการใช้งานปัจจุบัน เทคโนโลยีสังคมเป็นเทคโนโลยีที่เป็นไปเพื่อจุดประสงค์ของสังคม ซึ่งแต่เดิมมันหมายถึงการประยุกต์สังคมศาสตร์เพื่อวัตถุประสงค์ต่างๆ โดยเฉพาะอย่างยิ่งการเลือกและการใช้ประโยชน์จากผู้เชี่ยวชาญในการตัดสินใจ 
สังคมเทคโนโลยียังหมายถึงซอฟต์แวร์ที่ไม่ได้จำกัดอยู่แต่เพียงเรื่องของซอฟต์แวร์คอมพิวเตอร์ แต่ยังรวมถึงกระบวนการในการติดต่อสื่อสารทางสังคม ซึ่งรวมถึงการสื่อสารทางสังคมที่เริ่มต้นด้วยโทรเลขและโทรศัพท์นานก่อนที่ผู้คนจะใช้คอมพิวเตอร์ เทคโนโลยีสังคมยังรวมไปถึงเทคโนโลยีเก่า ๆ เช่นระบบไปรษณีย์และวิธีการอื่นๆ ในการสื่อสารระหว่างบุคคล
กระดานดำกับกระทิงแดง

<ns>0</ns>
 <revision>
 <parentid>2863843</parentid>
 <timestamp>2010-11-03T12:55:13Z</timestamp>
 <contributor>
 <username>Horus</username>
 </contributor>
 <comment>แทนที่ข้อความทั้งหมดด้วย "#เปลี่ยนทาง กระทิงแดง"</comment>
 <origin>2866601</origin>
 <model>wikitext</model>
 <format>text/x-wiki</format>
ปลาปักเป้าแคระ

ปลาปักเป้าแคระ หรือ ปลาปักเป้าปิ๊กมี่ (ชื่อวิทยาศาสตร์: "Carinotetraodon travancoricus") เป็นปลาปักเป้าชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae) 
ลักษณะ.
มีลักษณะทั่วไปคล้ายกับปลาปักเป้าสมพงษ์ ("C. lorteti") ซึ่งอยู่ในสกุลเดียวกัน แต่ว่าปลาปักเป้าแคระมีสีพื้นลำตัวเป็นสีเขียวเหลือบทองมากกว่า มีลายเป็นบนตัวสีดำ ใต้ท้องมีสีขาว ดวงตามีลักษณะกลมโต สามารถกลอกกลิ้งไปมาได้ ตาไม่เป็นสีแดงเหมือนปลาปักเป้าสมพงษ์ ตัวผู้มีลักษณะต่างจากตัวเมียเห็นได้ชัดเจน โดยตัวผู้จะมีขนาดใหญ่กว่าตัวเมีย
ปลาปักเป้าแคระ จัดเป็นปลาในอันดับปลาปักเป้าที่มีขนาดเล็กที่สุดในโลก กล่าวคือ เมื่อโตเต็มที่แล้วจะมีขนาดไม่เกิน 1 นิ้ว แต่โดยมากแล้วจะมีขนาดเฉลี่ย 3.5 เซนติเมตร มีการแพร่กระจายพันธุ์อยู่เฉพาะแม่น้ำแพมบา ในรัฐเกรละ ทางตอนใต้ของประเทศอินเดียเท่านั้น สามารถอาศัยอยู่ได้ทั้งในน้ำกร่อยและน้ำจืดสนิท 
ปลาปักเป้าแคระ เป็นปลาปักเป้าอีกชนิดหนึ่งที่ไม่มีนิสัยดุร้าย จึงสามารถเลี้ยงรวมกันหลาย ๆ ตัวได้ หรือเลี้ยงรวมกับปลาชนิดอื่น ๆ จึงนิยมเลี้ยงกันในตู้ปลาที่เลี้ยงพรรณไม้น้ำ เพื่อให้กำจัดหอยตัวเล็ก ๆ ที่เป็นศัตรูกับไม้น้ำ เนื่องจากเป็นปลาที่กินพวกสัตว์น้ำมีเปลือกเป็นอาหาร ปัจจุบันสามารถเพาะเลี้ยงขยายพันธุ์ในตู้เลี้ยงได้แล้ว
ยู-คาร์เมน เอ คาเยลีทชา

ยู-คาร์เมน เอ คาเยลีทชา (U-Carmen eKhayelitsha แปลว่า คาร์เมน ที่ คาเยลีทชา) หรือ U-Carmen เป็นภาพยนตร์เพลงอุปรากรที่ออกฉายในปี ค.ศ. 2005 อำนวยการสร้างและกำกับโดยมาร์ก ดอร์นฟอร์ด-เมย์ ผู้กำกับชาวอังกฤษเชื้อสายแอฟริกาใต้ เป็นภาพยนตร์ร่วมสมัยที่ดัดแปลงมาจากเนื้อเรื่องจากอุปรากรการ์เมนของฌอร์ฌ บีแซโดยใช้คำร้องต้นฉบับภาษาฝรั่งเศสผสมผสานกับดนตรีพื้นเมืองแอฟริกันในภาษาโคซา
ภาพยนตร์เรื่องนี้ถ่ายทำที่ย่านคาเยลีทชา (Khayelitsha) นอกเมืองเคปทาวน์ แอฟริกาใต้ โดยใช้นักแสดงสมัครเล่นผิวดำที่ไม่เคยแสดงภาพยนตร์มาก่อน บทการ์เมน รับบทโดย พอลีน มาเลเฟน ซึ่งเป็นภรรยาของผู้กำกับ และเป็นผู้แปลบทร้องบางส่วนจากต้นฉบับภาษาฝรั่งเศสเป็นภาษาโคซา นักแสดงทั้งหมดใช้เวลาฝึกซ้อมเป็นเวลา 4 สัปดาห์ แล้วถ่ายทำจริงโดยไม่มีการบันทึกเสียงทับ
ภาพยนตร์ออกฉายรอบปฐมทัศน์ที่ประเทศเยอรมนี ในเทศกาลภาพยนตร์นานาชาติเบอร์ลินประจำปี ค.ศ. 2005 และได้รับรางวัลหมีทองคำประจำปีนั้น
เรือพิฆาตอิโซกาเซะ

เรือพิฆาตอิโซกาเซะ (; โรมาจิ: "Isokaze"; "ลมชายหาด") เป็นเรือพิฆาตชั้นคาเงโร (Kagerō) ของกองทัพเรือจักรวรรดิญี่ปุ่น เป็นเรือลำที่สองที่ใช้ชื่อนี้ ลำแรกคือเรือลำแรกในชั้นเรือพิฆาตอิโซกาเซะ (Isokaze)
ในวันที่ 7 เมษายน ค.ศ. 1945 "อิโซกาเซะ" ได้คุ้มกันเรือประจัญบาน "ยามาโตะ" จากทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอกินาว่า เรือโดนโจมตีจากเครื่องบินของกองกำลังเฉพาะกิจที่ 58 และจมลงด้วยห่ากระสุน 280 กิโลเมตรทางตะวันตกเฉียงใต้ของเมืองนางาซากิ (Nagasaki)  ลูกเรือเสียชีวิต 20 นาย ส่วนที่เหลือได้รับความช่วยเหลือจากเรือลำอื่น
เชิงอรรถ.
<templatestyles src="Reflist/styles.css" />
สีเผือก คนด่านเกวียน

สีเผือก คนด่านเกวียน (เกิด 25 พฤศจิกายน พ.ศ. 2495) นักร้องนำของวงคนด่านเกวียน วงดนตรีเพื่อชีวิตที่มีชื่อเสียงวงหนึ่งของไทย
ประวัติ.
สำรอง เกิดเมื่อวันที่ 25 พฤศจิกายน พ.ศ. 2495 ที่อำเภอบึงกาฬ จังหวัดหนองคาย มีน้องสาวหนึ่งคนคือ แว่นฟ้า ทองศรี นายกองค์การบริหารส่วนจังหวัดบึงกาฬ ภริยาทรงศักดิ์ ทองศรี รัฐมนตรีช่วยว่าการกระทรวงมหาดไทย
ต่อมาเมื่อเข้าเรียนประถมศึกษาได้ย้ายมาอยู่ที่จังหวัดนครราชสีมา ต่อมาสามารถสอบเข้าเรียนวิชาช่างกลเกษตร ของมหาวิทยาลัยเทคโนโลยีราชมงคลอีสานได้ แต่ทว่าเนื่องจากสถานการณ์การเมืองในเวลานั้นเป็นยุคของเผด็จการทหาร จึงได้มีโอกาสพบปะและร่วมกิจกรรมกับศิลปินหรือนักศึกษาศิลปะคนอื่น ๆ เช่น มงคล อุทก, พงษ์เทพ กระโดนชำนาญ, สุรชัย จันทิมาธร และได้เข้าร่วมในเหตุการณ์ 14 ตุลา ด้วย
หลังเหตุการณ์ 6 ตุลา สีเผือกสอบบรรจุครูได้ ด้วยความที่พ่อเป็นครู จึงอยากให้ลูกชายเป็นครูตามด้วย แต่ติดที่พ่อเป็นข้าราชการ ขณะที่สีเผือกมีแนวความคิดต่อต้านระบบราชการอยู่ จึงเข้าทำงานเป็นครูอยู่ตามแถบชายป่า จากนั้นจึงเข้าร่วมกับพรรคคอมมิวนิสต์แห่งประเทศไทย (พคท.) ในนาม "สหายครู" มีหน้าที่รับส่งเอกสาร, ส่งเสบียง, รับผิดชอบสมาชิกพรรคที่เข้าไปในเมือง พร้อมกับทำหน้าที่สอนหนังสือไปด้วย 
จนกระทั่งในปี พ.ศ. 2526 ได้ออกอัลบั้มชุดแรกในชื่อชุด "เด็กปั๊ม" กับวงคนด่านเกวียน ประสบความสำเร็จ จนถึงปัจจุบันนี้มีผลงานอัลบั้มออกมามากกว่า 20 อัลบั้ม มีเพลงที่ได้รับความนิยมและเป็นที่รู้จัก อาทิ "เด็กปั๊ม, ชาวนาอาลัย, ตาผุยชุมแพ, กุหลาบปากซัน" รวมถึง "เดือนเพ็ญ" ที่เป็นบทกวีของอัศนี พลจันทร์ มาร้องใหม่ด้วย
พ.ศ. 2529 เคยรับราชการเป็นอาจารย์สอนวิชางานเกษตรที่โรงเรียนรัตนโกสินทร์สมโภชบางเขน
สีเผือก มีชื่อเรียกในวงการเพลงเพื่อชีวิต ที่นักดนตรีมักเรียกเขาด้วยความเคารพว่า "ครูสีเผือก" หรือ "อาจารย์สีเผือก"
อัลบั้มเดี่ยว.
"คนเล่นกล (พ.ศ. 2529)
"เสน่ห์น้ำจัณฑ์ (อัลบั้มในโปรเจ็กต์ซูเปอร์ฮิต, พฤษภาคม พ.ศ. 2533)"
"สมพรปาก (มิถุนายน พ.ศ. 2534)"
"ไผ่ร้อยกอ (พ.ศ. 2535)
"ลาวแหลงใต้ (มกราคม พ.ศ. 2539)"
"พ่อขุนร้องไห้ และ "อยากมีเมีย และ "กาลเวลา คือชุดเดียวกัน (พ.ศ. 2537)"
"หัวใจแหว่ง (พ.ศ. 2541)"
"หนามชีวิต (มีนาคม พ.ศ. 2544)"
"ไอดินกลิ่นฝัน (พ.ศ. 2547)"
"ไม้เท้ายอดทอง (เมษายน พ.ศ. 2553)"
อัลบั้มรวมเพลง.
"สะแด่วแห้ว
"UNPLUGGED 12 ปี [สิงหาคม 2538]"
"วันทอง ๒๕๔๐ [สิงหาคม 2540]"
"สีเผือก ช่า ช่า ช่า [เมษายน 2542]"
"ยังแจ๋ว [พฤศจิกายน 2542]"
"สีเผือก คนด่านเกวียน Bonus [กันยายน 2546]"
"สีเผือก คนด่านเกวียน ขุนพลเพลงเพื่อชีวิต [พฤษภาคม 2549]"
อัลบั้มพิเศษ.
"ครบรอบ 20 ปี [2546]"
รายชื่อเพลงในอัลบั้มของ สีเผือก คนด่านเกวียน
เตโตรโดท็อกซิน

เตโตรโดท็อกซิน (ตัวย่อ: TTX) หรือเรียกสั้น ๆ ว่า เตโตรด็อก (tetrodox) มีชื่อเรียกอื่น ๆ อีก เช่น Anhydrotetrodotoxin, 4-epitetrodoxin, Tetraodonic acid เป็นชื่อเรียกพิษที่อยู่ในตัวปลาปักเป้า
เตโตรโดท็อกซินมีสูตรเคมีว่า C11 H17 N3 O8 มีน้ำหนักโมเลกุล 319.268 โดยสกัดครั้งแรกได้จากนักวิทยาศาสตร์ชาวญี่ปุ่นชื่อ ดร.โยชิซูมิ ทาฮาระ ในปี ค.ศ. 1909 เตโตรโดท็อกซิน เป็นสารพิษชนิดที่ออกฤทธิ์ทำลายระบบประสาท โดยจะเข้าไปจับกับ fast sodium channel ของผนังหุ้มเซลล์ประสาทก่อให้เกิดการ action potential ทำให้ไม่สามารถส่งสัญญาณประสาทได้ ซึ่งส่งผลต่อเซลล์ประสาททั่วร่างกายยกเว้นเซลล์ประสาทที่หัวใจ เมื่อพิษดังกล่าวส่งผลทำลายประสาทจะทำให้เซลล์ประสาทของกล้ามเนื้อไม่สามารถส่งสัญญาณให้กล้ามเนื้อบริเวณดังกล่าวทำงานได้ กล้ามเนื้อจึงเป็นอัมพาต และเมื่อกล้ามเนื้อเป็นอัมพาตก็ส่งผลต่อกล้ามเนื้อที่เกี่ยวข้องกับระบบหายใจเป็นอัมพาตตามด้วย ทำให้ผู้ได้รับพิษหายใจไม่ออกและเสียชีวิตจากการหายใจไม่ออก 
อาการกว่าพิษจะกำเริบใช้เวลาประมาณ 20 นาทีถึง 3 ชั่วโมง ในบางกรณีอาจแสดงอาการเพียงแค่ 4 นาที เท่านั้นจากการรับประทานปลาปักเป้าเข้าไป โดยจะมีอาการชาที่ปากและลิ้น มีอาการชาและชักกระตุกบริเวณใบหน้าและแขนขา ปวดศีรษะ ปวดท้อง มีอาการคลื่นไส้อาเจียน และอาจมีอาการท้องเสีย กล้ามเนื้อเป็นอัมพาต ชัก หมดสติ การเต้นของหัวใจช้าลง ความดันโลหิตต่ำ และเสียชีวิตได้ ส่วนอาการที่รุนแรงที่สุดคือ เกิดอัมพาตของกล้ามเนื้อช่วยหายใจ ทำให้ระบบหายใจล้มเหลว และเสียชีวิตในเวลา 4-6 ชั่วโมง แต่ก็มีรายงานการเสียชีวิตเร็วที่สุดหลังจากได้รับพิษไปเพียง 20 นาทีเท่านั้น
แท้จริงแล้วการสร้างพิษในปลาปักเป้ามิได้เกิดจากเซลล์ของตัวปลาเอง นักวิทยาศาสตร์สันนิษฐานว่าเกิดจากการที่ปลาปักเป้าไปกินแพลงก์ตอนบางชนิดในกลุ่มไดโนแฟลกเจลเลตที่มีพิษ หรือกินหอยหรือหนอนที่กินแพลงก์ตอนดังกล่าวเข้าไป ทำให้เกิดสารพิษสะสม หรืออาจเกิดจากแบคทีเรียที่อาศัยอยู่ในลำไส้ของปลา 
เตโตรโดท็อกซิน มีความรุนแรงกว่าไซยาไนด์ถึง 1,200 เท่า และทนความร้อนได้สูงถึง 200 องศาเซลเซียส ดังนั้นจึงไม่สามารถทำลายพิษได้ด้วยการใช้ความร้อนปกติในการปรุงอาหาร และไม่มียาแก้พิษใด ๆ ต่อต้านได้ 
ซึ่งเตโตรโดท็อกซินนั้นอยู่ในอวัยวะทุกส่วนของปลาปักเป้า โดยที่มีปริมาณการสะสมของพิษไม่เท่ากัน ส่วนที่สะสมพิษมาก ได้แก่ รังไข่, อัณฑะ, ตับ, ผิวหนัง และลำไส้ พบน้อยในกล้ามเนื้อ แต่แม้การรับประทานเนื้อปลาไปเพียงแค่ 1 มิลลิกรัม ก็ทำให้เสียชีวิตได้ ยิ่งโดยเฉพาะผู้มีอาการแพ้อย่างรุนแรงมีโอกาสเสียชีวิตได้สูงถึงร้อยละ 50 หากได้รับพิษเข้าไป 
การที่ปลาปักเป้ามีพิษที่ร้ายแรงเช่นนี้ในร่างกายก็เพื่อป้องตัวกันจากการถูกกินจากสัตว์อื่นนั่นเอง ซึ่งพิษของปลาปักเป้านั้นไม่ได้แปรเปลี่ยนไปตามสภาพสิ่งแวดล้อมหรือฤดูกาลเช่นเดียวกับแมงดาทะเล
นอกจากนี้แล้ว ในตัวปลาปักเป้าเองยังมีพิษอีกชนิดหนึ่ง ที่มีลักษณะคล้ายเตโตรโดท็อกซิน นั่นคือ ซาซิท็อกซิน (Saxitoxin, STX) ซึ่งมักพบในปลาปักเป้าที่อยู่ในน้ำจืด
ซึ่งการปรุงปลาปักเป้าเพื่อการรับประทาน นิยมกันมากในแบบอาหารญี่ปุ่น โดยเฉพาะการทำเป็นซาซิมิหรือปลาดิบ ในประเทศญี่ปุ่น พ่อครัวที่จะแล่เนื้อปลาและปรุง ต้องขึ้นทะเบียนและได้รับใบอนุญาตจากทางการเสียก่อน ซึ่งจากการศึกษาวิจัยในประเทศญี่ปุ่น พบว่าผู้ที่ได้รับพิษจากปลาปักเป้าร้อยละ 50 เกิดจากการกินตับของปลา ร้อยละ 43 เกิดจากการกินไข่ และร้อยละ 7 เกิดจากการกินหนัง
โดยปลาปักเป้าชนิดที่มีสารพิษในตัวน้อยที่สุดหรือแทบไม่มีเลย คือ "Takifugu oblongus" ที่พบในน่านน้ำของแถบอินโด-แปซิฟิก แต่กระนั้นก็ยังสามารถทำให้ผู้ที่รับประทานเข้าไปเสียชีวิตอยู่ดี
เรือพิฆาตฮามากาเซะ

เรือพิฆาตฮามากาเซะ (; โรมาจิ: "濱風"; "ลมชายฝั่ง") เป็นเรือพิฆาตชั้นคาเงโง (Kagero) ของกองทัพเรือจักรวรรดิญี่ปุ่น
ในวันที่ 7 เมษายน ค.ศ. 1945 "ฮามากาเซะ" ได้คุ้มกันเรือประจัญบาน "ยามาโตะ" จากทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอกินาวะ เรือโดนโจมตีจากเครื่องบินของกองกำลังเฉพาะกิจที่ 58 และจมลง 280 กิโลเมตรทางตะวันตกเฉียงใต้ห่างจากเมืองนางาซากิ (Nagasaki) 
เชิงอรรถ.
<templatestyles src="Reflist/styles.css" />
อินก็อดวีทรัสต์

อินก็อดวีทรัสต์  แปลตามตัวอักษรว่า "เราเชื่อมั่นในพระเจ้า" เป็นคำขวัญประจำชาติสหรัฐ
ที่มา.
ในสมัยอับราฮัม ลินคอล์น เป็นประธานาธิบดีสหรัฐ ได้มีการเสนอให้มีการใช้ถ้อยคำที่สื่อถึงพระเจ้าบนเหรียญกษาปณ์ ผู้อำนวยการโรงกษาปณ์เสนอให้ใช้คำขวัญว่า "ก็อด, อาวเวอร์ ทรัสต์" หรือ" "พระเจ้าคือความเชื่อมั่นของเรา"" แต่เปลี่ยนใหม่เป็น "อิน ก็อด วี ทรัสต์" 
จากนั้นมา "อิน ก็อด วี ทรัสต์" ก็ปรากฏอยู่บนเหรียญกษาปณ์ของสหรัฐ ครั้งแรกบนเหรียญ 2 เซ็นต์ในปี 2407 พอปีถัดมา สภาคองเกรสก็อนุมัติให้โรงกษาปณ์พิมพ์คำขวัญ "อิน ก็อด วี ทรัสต์" ลงบนเหรียญเงินและเหรียญทองที่ยังพอมีพื้นที่เหลือให้พิมพ์ข้อความ ถึงปี 2499 "อิน ก็อด วี ทรัสต์" ได้กลายเป็นคำขวัญประจำชาติสหรัฐเมื่อ ดไวต์ ดี. ไอเซนฮาวร์ ประธานาธิบดีสหรัฐ ลงนามอนุมัติ กระทั่งวันที่ 1 ตุลาคม 2500 "อิน ก็อด วี ทรัสต์" ก็ได้ฤกษ์ปรากฏบนธนบัตรดอลลาร์สหรัฐ
คณะกรรมการเศรษฐกิจและสังคมแห่งเอเชียและแปซิฟิก

คณะกรรมการเศรษฐกิจและสังคมแห่งเอเชียและแปซิฟิก  หรือ แอสแคป (ESCAP) เป็นหนึ่งในห้าคณะกรรมการส่วนภูมิภาคของคณะมนตรีเศรษฐกิจและสังคมแห่งสหประชาชาติ ก่อตั้งขึ้นเมื่อ 28 มีนาคม พ.ศ. 2490 (ค.ศ. 1947) ณ นครเซี่ยงไฮ้ สาธารณรัฐประชาชนจีน เมื่อแรกก่อตั้ง เรียกว่า คณะกรรมาธิการเศรษฐกิจแห่งเอเซียและตะวันออกไกล (Economic Commission For Asia And The Far East, ECAFE) ภารกิจ คือ การให้ความช่วยเหลือเศรษฐกิจหลังสงครามโลกครั้งที่สอง ในปี พ.ศ. 2517 (ค.ศ. 1974) ได้เปลี่ยนชื่อองค์กรเป็นคณะกรรมการเศรษฐกิจและสังคมแห่งเอชียและแปซิฟิกดังในปัจจุบัน และเพื่อการพัฒนา คณะกรรมการฯ ได้ขยายการครอบคลุมไปยังประเทศในโอเชียเนีย คณะกรรมการฯ มีส่วนในการก่อตั้งธนาคารเพื่อการพัฒนาเอเชีย (Asian Development Bank, ADB) และทางหลวงสายเอเชียหรือเครือข่ายทางหลวงแห่งเอเชีย (Asian Highway Network) ตลอดถึงคณะกรรมการพัฒนาแม่น้ำโขง (The Mekhong River Commission) เมื่อแรกตั้ง มีสำนักงานอยู่ ณ นครเซี่ยงไฮ้ สาธารณรัฐจีน ในปี พ.ศ. 2492 ได้ย้ายสำนักงานอยู่ ณ ถนนราชดำเนิน กรุงเทพมหานคร ประเทศไทย
ปัจจุบันเลขาธิการคณะกรรมการเศรษฐกิจและสังคมแห่งเอเชียแปซิฟิกคือ Armida Salsiah Alisjahbana ชาวอินโดนิเซีย ซึ่งขึ้นดำรงตำแหน่งเมื่อวันที่ 13 กันยายน พ.ศ. 2561 ที่ผ่านมา 
รัฐสมาชิก.
มีรัฐสมาชิกคณะกรรมการเศรษฐกิจและสังคมแห่งเอเชียและแปซิฟิกทั้งหมด 53 ประเทศและรัฐสมาชิกสมทบ 9 ประเทศ โดย 4 ประเทศสมาชิกไม่ได้ตั้งอยู่ในภูมิภาคเอเชียหรือโอเชียเนีย
ประเทศสมาชิก.
ประเทศต่อไปนี้เป็นรัฐสมาชิกของคณะกรรมการ:
สมาชิกสมทบ.
ประเทศและดินแดนต่อไปนี้เป็นสมาชิกสมทบของคณะกรรมการ:
<templatestyles src="Div col/styles.css"/>
นิวเซียม

นิวเซียม  เป็นพิพิธภัณฑสถานแสดงผลงานที่เกี่ยวข้องกับกับข่าว และหนังสือพิมพ์ ตัวพิพิธภัณฑสถานตั้งอยู่บนถนนเพนซิลเวเนีย ในวอชิงตัน ดี.ซี. สหรัฐอเมริกา เป็นลักษณะอาคารสูง 7 ชั้น พื้นที่ 250,000 ตารางฟุต และประกอบด้วยแกลเลอรี 14 ห้อง
นิวเซียมเดิมนั้นตั้งอยู่ในอาร์ลิงตัน รัฐเวอร์จิเนีย ที่เริ่มเปิดให้บริการเมื่อ 18 เมษายน พ.ศ. 2540 หลังจากการเสนอแนะการย้ายพิพิธภัณฑ์มาอยู่ในวอชิงตัน ดี.ซี. พิพิธภัณฑ์เดิมในอาร์ลิงตันได้ปิดตัวลงวันที่ 3 มีนาคม พ.ศ. 2545 และต่อมาวันที่ 11 เมษายน พ.ศ. 2551 พิพิธภัณฑ์นิวเซียมในวอชิงตัน ดี.ซี. ได้เปิดให้บริการ